Vitaleiðin bíður upp á þá skemmtilegu fjölbreytni að ferðalangar geta ekið hana eða nýtt sér strandlengjuna og þá göngustíga , sem búið er að gera , meðfram sjónum til að ganga leiðina eða jafnvel hjólað . Vinna við leiðina er í fullum gangi og stefnt er að opna hana formlega vorið 2020 . Verkefnið er unnið af Markaðsstofu Suðurlands í samvinnu við sveitarfélögin Árborg og Ölfus . Vitaleiðin er hluti af verkefnunum Umhverfis - og þematengdar samgöngur sem er áhersluverkefni SASS sem og Ferðamannaleiðir sem er verkefni styrkt af Ferðamálastofu . Að auki koma hinir ýmsu hagaðilar að vinnunni á einn eða annan hátt . Í lok nóvember voru haldnar þrjár vinnustofur með rekstraraðilum sem starfa í og við hvert þorp þar sem farið var meðal annars yfir væntingar þátttakenda til leiðarinnar , hún greind miðað við hvað er til staðar , hvað vantar uppá sem og SVÓT greiningu . Þátttakendur voru sammála því að leiðin býr yfir fjölmörgum styrkleikum í formi sögunnar , náttúru , kyrrðar , víðsýni , fjölbreyttra afþreyingamöguleika , veitingastaða og gistimöguleika svo að dæmi séu nefnd . Veikleikarnir speglast helst í innviðum eins og skorti á útskotum við veginn , þröngri Óseyrarbrúnni , skortur á almenningssamgöngum á milli svæða . Þegar þjónustan var skoðuð þá var það helst lítið samráð / samtal á milli þjónustuaðila og opnunartímar . Einnig vantar mikið upp á almennar merkingar og betri upplýsingagjöf innan svæðisins . Helstu ógnir við Vitaleiðina töldu þátttakendur vera ekki nægileg þjónusta frá Vegagerðinni , möguleikar á áhugaleysi og jafnvel ósamstöðu á svæðinu . Með auknum ferðamannaflaumi væri hætta á að það dragi úr rólega umhverfinu og fækkun ferðamanna til Íslands gæti ógnað rekstrargrundvelli þjónustuaðila . Veður og sjólag getur einnig ógnað leiðinni sem og gengisbreytingar og óstöðugt efnahagsástand . Það sem flestir þátttakendur voru sammála um Vitaleiðina er að hún gæti komið á endalausum tækifærum . Heilmikil tækifæri eru hjá samfélaginu að það myndist samlegðaráhrif með aukinni gestakomu inn á svæðið . Dæmi : aukin atvinnutækifæri , aukin þjónustu við heimafólk , meiri samstaða á milli bæjanna , meira líf , fjölbreyttari menning og aukin búsetuskilyrði . Fyrir ferðamennina væri kominn grundvöllur að enn fjölbreyttari afþreyingu og upplifun fyrir gesti . Vitaleiðin myndi stuðla að meiri dreifingu ferðamanna og þá kynna fyrir gestum betur sérstaklega fyrir þá sem vilja ferðast á nýjum og fáfarnari svæðum . Þegar þátttakendur voru spurðir út í væntingar til Vitaleiðarinnar þá voru þeir mjög jákvæðir gagnvart verkefninu og væntingar miklar að Vitaleiðin verði að veruleika . Að leiðin verði góður valkostur fyrir ferðamenn , innlenda sem erlenda , að þeir verði vel upplýstir um svæðið og hvað það hefur upp á að bjóða , þeir staldri við og njóti upplifunarinnar . Væntingar eru einnig um að Vitaleiðin tengi betur saman svæðið sem eina heild og styrki þéttbýliskjarnana á svæðinu með meiri uppbyggingu , fleiri tækifærum fyrir íbúa og aukið framboð af þjónustu fyrir íbúa og samfélagið . Með þeim góðu gögnum sem söfnuðust saman á vinnustofunum í nóvember er kominn góður grunnur til að vinna verkefnið lengra og gera Vitaleiðina að öflugri ferðamannaleið . Leiðin bíður einnig upp á að seinna meir verði leiðin tengd við aðrar ferðamannaleiðir , hvort sem er inn á Reykjanesið eða sem viðbót í „ perlufesti Suðurlands “ . Við þökkum öllum þeim sem hafa nú þegar tekið þátt í vinnunni og vonumst til áframhaldandi góðu samstarfi . Nánari upplýsingar gefur verkefnastjóri verkefnisins Laufey Guðmundsdóttir verkefnastjóri hjá Markaðsstofu Suðurlands í tölvupósti laufey@south.is eða síma 560-2050 . Vitaleiðin greind á Stokkseyri Vitaleiðin greind á Eyrarbakka Vitaleiðin greind í Þorlákshöfn Þátttakendur í vinnustofunni á Stokkseyri Þátttakendur í vinnustofunni á Eyrarbakka Þátttakendur í vinnustofunni í Þorlákshöfn Á Suðurlandi eru allmargir þéttbýlisstaðir , hver með sínu sniði og sjarma og allir bjóða upp á einhverskonar afþreyingu . Hinsvegar að skilja eftir sig „ slóð “ en slíkt má nota ef óttast er um afdrif viðkomandi og leit þarf að fara fram . Á vefsíðunni er einnig textaspá veðurfræðings um hvar er líklegast að sjáist til norðurljósa á landinu . Veðurupplýsingar eru í flestum tilfellum uppfærðar 1 - 2 sinnum á klukkustund allan sólarhringinn